મુંબઈ, 16 જૂન : સલમાન ખાનના ફૅન્સ તો થનગનાટ અનુભવી રહ્યાં છે. આખરે સલમાનની આ વર્ષની મોસ્ટ અવેટેડ ફિલ્મ કિકનું ટ્રેલર લૉન્ચ થઈ ગયું છે. લોકો ક્યારનાય ફિલ્મની ઝલક પામવા આતુર હતાં અને આખરે ગઈકાલે મુંબઈમાં ગેટી સિનેમા હૉલમાં સલમાને કિક ફિલ્મનું ટ્રેલર રિલીઝ કરી દીધું. સલમાન ખાનના ફૅન્સ હજારોની સંખ્યામાં મુંબઈના આ સિંગલ સ્ક્રીન સિનેમા હૉલ ગેટી પહોંચ્યાં અને જ્યારે સલમાન ખાન કિકની આખી ટીમ સાથે હૉલની અંદર આવ્યાં, તો લોકોએ જોરદાર તાળીઓ અને સિસોટીઓ વડે તેમનું સ્વાગત કર્યું. કિકનું ઑફિસિયલ ટ્રેલર લોકોને બહુ પસંદ પડ્યું છે. લોકો સતત સોશિયલ નેટવર્કિંગ સાઇટ પર ફિલ્મ અંગે પૉઝિટિવ કૉમેંટ્સ આપી રહ્યાં છે.